

**ΑΝΟΙΧΤΗ ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΣΥΜΜΕΤΟΧΗ ΣΕ 3 ΘΕΜΑΤΙΚΑ ΕΡΓΑΣΤΗΡΙΑ**

Στο πλαίσιο υλοποίησης του παραδοτέου

D3.3.4 *Θεματικά εργαστήρια (“Senior expert to prepare, organise and implement three thematic workshops”)* του έργου *«SPARC» του προγράμματος «Ευρωπαϊκή Εδαφική Συνεργασία – Interreg Greece –Italy 2014-2020»*

**το ΕΠΙΜΕΛΗΤΗΡΙΟ ΑΧΑΙΑΣ ΠΡΟΣΚΑΛΕΙ *(ως εταίρος του έργου)***

**τους/τις ενδιαφερόμενους/ες που πληρούν τις σχετικές προϋποθέσεις (βλ. ενότητα 3) για την υποβολή αιτήσεων συμμετοχής στα τρία (3) θεματικά εργαστήρια με την ακόλουθη θεματολογία:**

1. **Πολιτιστικές & Δημιουργικές Βιομηχανίες και Συνέργειες με άλλους Οικονομικούς κλάδους (Cross fertilization with other economic sectors)**
2. **Νέες Τεχνολογίες στον Κλάδο της Δημιουργικής Βιομηχανίας**
3. **Βιώσιμη ανάπτυξη μέσω Επιχειρηματικής Δραστηριότητας στο πεδίο του Πατρινού Καρναβαλιού (Carnival and sustainable development)**
4. **ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ**

Το Επιμελητήριο Αχαΐας συμμετέχει ως εταίρος στο έργο με τίτλο «**Creativity Hubs for Sustainable DeveloPment through the VAloRization of Cultural Heritage Assets”** (Ελεύθερη μετάφραση στα Ελληνικά: ***«Δημιουργικοί κόμβοι με στόχο τη Βιώσιμη Ανάπτυξη μέσω της Αξιοποίησης Πόρων της Πολιτιστικής Κληρονομιάς»)*»** και ακρωνύμιο **SPARC**, το οποίο εγκρίθηκε στη 1η πρόσκληση του Προγράμματος Interreg Ελλάδα – Ιταλία, υπό τον Άξονα Προτεραιότητας 2 “Integrated Environmental Management”, Ειδικό Στόχο 2.1 - Valorisation of cultural heritage and natural resources as a territorial asset of the Programme Area.

Το **Εταιρικό Σχήμα** αποτελείται από:

1. Επικεφαλής Εταίρος: Δήμος Πατρέων
2. Εταίρος 2: Περιφέρεια Δυτικής Ελλάδος
3. Εταίρος 3: Επιμελητήριο Αχαΐας
4. Εταίρος 4: Σύνδεσμος Θεάτρου Απουλίας
5. Εταίρος 5: Περιφέρεια της Απουλίας
6. Συνδεδεμένος Εταίρος 6: Κοινωφελής Επιχείρηση του Δήμου Πατρέων-Πατρινό Καρναβάλι (Συμμετέχει στο εταιρικό σχήμα χωρίς προϋπολογισμό

Ο γενικός στόχος του Έργου SPARC συνίσταται στην αξιοποίηση της Φυσικής και Πολιτιστικής Κληρονομιάς των συμμετεχουσών περιοχών, με αύξηση του επιπέδου της ελκυστικότητας ώστε να γίνουν τουριστικοί προορισμοί σημαντικής αξίας. Περιλαμβάνεται η δημιουργία τοπόσημων κέντρων για την παροχή υπηρεσιών πολιτιστικής ψυχαγωγίας, εκπαίδευσης και αναψυχής. Σε αυτά συστήνεται και εκπαιδεύεται ένα οικοσύστημα τοπικών φορέων που αναπτύσσουν διατομεακά καινοτόμα προϊόντα και υπηρεσίες. Στις περιοχές του έργου υπάρχουν πολιτιστικοί πόροι που μπορούν να τροφοδοτήσουν τον τουρισμό και την ανάπτυξη. Το SPARC επιδιώκει να αναδείξει αυτούς τους πόρους και να προτείνει τρόπους αξιοποίησής τους.

Στις βασικές δράσεις του έργου SPARC περιλαμβάνονται μεταξύ άλλων η διοργάνωση θεματικών εκπαιδευτικών εργαστήριων (από όλους τους εταίρους του έργου) τα οποία θα απευθύνονται σε επαγγελματίες ή μη, οι οποίοι δραστηριοποιούνται στο τομέα της καρναβαλικής και πολιτιστικής δημιουργίας. Στην συνέχεια θα συνταχθούν πέντε επιχειρησιακά σχεδία (ΕΑ-ΤΡΡ) από τις ιδέες που θα προκύψουν από τους συμμετέχοντες των σεμιναρίων με κύριο στόχο την αξιοποίηση της Πολιτιστικής και Φυσικής Κληρονομιάς των δυο περιοχών.

Σκοπός του έργου είναι να αντιμετωπίσει τα κοινά προβλήματα που διαπιστώνονται στην περιοχή Ελλάδας-Ιταλίας όπως είναι ο εποχιακός τουρισμός, η απουσία αποτελεσματικού δια-συνοριακού συντονισμού στο πλαίσιο του προγράμματος, η βελτιστοποίηση των αποτελεσμάτων της τουριστικής αξιοποίησης της φυσικής και πολιτιστικής κληρονομιάς και η ανάγκη για ενίσχυση της προώθησης της τοπικής οικονομικής ανάπτυξης μέσω ανταλλαγών και ορθών πρακτικών. Το SPARC πρόκειται να αναπτύξει ένα οικοσύστημα με υποδομές για την ενίσχυση της αξιοποίησης της πολιτιστικής και φυσικής κληρονομιάς, διευκολύνοντας έτσι την ανάπτυξη του Βιώσιμου Τουρισμού, που επιτυγχάνεται μέσω της ανάπτυξης συνεργασίας και συνέργιας μεταξύ του τουριστικό τομέα, της πολιτιστικής και δημιουργικής βιομηχανίας, των τοπικών Μικρο-Μεσαίων επιχειρήσεων και της διαχείριση των πολιτιστικών και φυσικών πόρων, ενθαρρύνοντας την καινοτομία και την ανάπτυξη.

Στους στόχους του έργου περιλαμβάνονται μεταξύ άλλων:

* Η Προώθηση της αξιοποίησης της Πολιτιστικής & Φυσικής Κληρονομιάς μέσω της δημιουργίας Δημιουργικών Κόμβων για δικτυώσεις και υπηρεσίες
* Ενίσχυση της ελκυστικότητας της περιοχής μέσω υποστήριξης επιλεγμένων τομέων και φορέων της οικονομίας που διευκολύνονται με τους Δημιουργικούς Κόμβους.
* Ανάπτυξη διασυνοριακού συστήματος αξιοποίησης της πολιτιστικής κληρονομιάς.
* Αύξηση της ικανότητας των τοπικών φορέων – εταίρων να συνεργαστούν και να αναπτύξουν συνέργειες.
* Η δημιουργία κινήτρων για πρόσθετη οικονομική δραστηριότητα σε φυσικά και νομικά πρόσωπα (στοχευμένη στον ΚΔΒ επαγγελματική δραστηριότητα)

Πιο συγκεκριμένα οι στόχοι του Έργου είναι οι εξής:

* Ενθάρρυνση της ανάπτυξης νέων επιχειρηματικών ιδεών.
* Προώθηση στρατηγικών αλληλεπίδρασης για καινοτομία και έξυπνη ανάπτυξη.
* Ανάπτυξη της ευαισθητοποίησης και της ικανότητας των βασικών ενδιαφερομένων για την αξιοποίηση της πολιτιστικής και φυσικής κληρονομιάς.
* Ενθάρρυνση της ανάπτυξης ενός διαφοροποιημένου Αειφόρου Τουρισμού στις εμπλεκόμενες περιοχές.

Επιπρόσθετα, στα αποτελέσματα που αναμένεται να προκύψουν από την υλοποίηση του έργου περιλαμβάνεται η αύξηση της ελκυστικότητας των εμπλεκόμενων περιοχών μέσω της συντονισμένης προσπάθειας των ενδιαφερομένων από διαφορετικούς οικονομικούς τομείς, όπως η Δημιουργική και Πολιτιστική Βιομηχανία, ο Αγροδιατροφικός τομέας, η Χειροτεχνία, ο Τουρισμός και ο Αθλητισμός. Μέσω της ενίσχυσης των στρατηγικών διασύνδεσης μεταξύ διαφορετικών τομέων, αναμένεται να επιτευχθεί ένα σταθερό και διαρθρωμένο αποτέλεσμα όσον αφορά στην καινοτομία στην έξυπνη ανάπτυξη για την αξιοποίηση της πολιτιστικής και φυσικής κληρονομιάς. Η συνέργεια που δημιουργείται μεταξύ Δημιουργικής και Πολιτιστικής Βιομηχανίας και Τουρισμού, αναμένεται να δώσει νέες δυνατότητες για την ανάπτυξη και παροχή επιπλέον τουριστικών υπηρεσιών και προϊόντων υψηλής προστιθέμενης αξίας, ενισχύοντας έτσι την διαφοροποίησή του και καθιστώντας τον έτσι βιώσιμο στις εμπλεκόμενες περιοχές (Δυτική Ελλάδα).

1. **ΑΝΤΙΚΕΙΜΕΝΟ ΤΩΝ ΘΕΜΑΤΙΚΩΝ ΕΡΓΑΣΤΗΡΙΩΝ**

Κύριοι στόχοι των θεματικών εργαστηρίων είναι η ανάπτυξη συνεργειών και η δημιουργία συνεργασιών στον κλάδο της Δημιουργικής Βιομηχανίας. Τα θεματικά εργαστήρια θα έχουν επιχειρηματική κατεύθυνση στοχεύοντας στην ανάπτυξη της Δημιουργικής Οικονομίας και επιχειρηματικότητας καθώς και της προβολής και αναβάθμισης των επιχειρήσεων και των προϊόντων/υπηρεσιών τους με σαφή Δημιουργικό χαρακτήρα που θα σχετίζεται και θα συμβάλει στον θεσμό του Πατρινού Καρναβαλιού ειδικά και στην Δημιουργική και Πολιτιστική Βιομηχανία της Περιφέρειας Δυτικής Ελλάδας γενικότερα.

Στα εργαστήρια δύνανται να συμμετέχουν και νέο-εισερχόμενοι στην επιχειρηματική δραστηριότητα στον τομέα των Δημιουργικών Βιομηχανιών αλλά και φυσικά πρόσωπα που επιθυμούν την έναρξη αντίστοιχης δραστηριότητας ή ερασιτέχνες του τομέα της Δημιουργικής Βιομηχανίας οι οποίοι αποβλέπουν σε μελλοντική έναρξη επαγγέλματος (βλ. ενότητα 3).

Ειδικότερα, προβλέπεται η υλοποίηση τριών (3) θεματικών εργαστηρίων σε στοχευμένες θεματικές ενότητες. Κάθε εργαστήριο θα είναι και τεχνικό και διαχειριστικό/διοικητικό (technical & managerial) ενώ οι τρείς θεματικές ενότητες που θα λάβουν χώρα είναι:

1. Πολιτιστικές & Δημιουργικές Βιομηχανίες και Συνέργειες με άλλους Οικονομικούς κλάδους (Cross fertilization with other economic sectors)
2. Νέες Τεχνολογίες στον Κλάδο της Δημιουργικής Βιομηχανίας
3. Βιώσιμη ανάπτυξη μέσω Επιχειρηματικής Δραστηριότητας στο πεδίο του Πατρινού Καρναβαλιού (Carnival and sustainable development)

Κάθε συμμετέχων θα μπορεί να παρακολουθήσει έπειτα από επιλογή του 1 ή περισσότερα θεματικά εργαστήρια (όπως αναφέρονται ανωτέρω στις θεματικές ενότητες), τα οποία θα περιλαμβάνουν θεωρητικό και πρακτικό μέρος, ανάλογα με την θεματική και τις δυνατότητες πρακτικής εφαρμογής. Συνολικά κάθε ένα εργαστήριο θα έχει διάρκεια τριάντα (30) ωρών με τμηματική παρακολούθηση (π.χ. 5 ημέρες από 6 ώρες την ημέρα).

Σε κάθε εργαστήριο μπορούν να συμμετέχουν μέγιστος αριθμός 20 ατόμων τα οποία υποχρεούνται να παρακολουθεί ανελλιπώς το πρόγραμμα των θεματικών εργαστηρίων μέχρι την ολοκλήρωσή τους.

Στα θεματικά εργαστήρια θα πραγματοποιήσουν εισηγητές με εμπειρία και τεχνογνωσία σε κάθε μια από τις θεματολογίες των τριών (3) εργαστηρίων.

Το χρονικό διάστημα υλοποίησης των θεματικών εργαστηρίων θα είναι από 20/11/2019 – 22/12/2019. Το ακριβές πρόγραμμα των εργαστηρίων θα ανακοινωθεί στους ωφελουμένους που θα επιλεγούν να συμμετέχουν.

**Οι συμμετέχοντες στα εργαστήρια θα έχουν την δυνατότητα να συμμετάσχουν σε επιπλέον δράσεις του προγράμματος και ειδικότερα:**

* **στον διαγωνισμό ανάδειξης πέντε (5) επιχειρηματικών ιδεών και**
* **να παρακολουθήσουν (εφ’ όσον επιλεγούν) το πρόγραμμα mentoring από το οποίο θα προκύψουν πέντε (5) επιχειρηματικά πλάνα (ωρίμανση των ιδεών σε επιχειρηματικά σχέδια) στον κλάδο της Δημιουργικής Βιομηχανίας σε άμεση συνάρτηση με το Πατρινό Καρναβάλι.**
1. **ΔΙΚΑΙΩΜΑ & ΚΡΙΤΗΡΙΑ ΣΥΜΜΕΤΟΧΗΣ**

Στα παραπάνω θεματικά εργαστήρια έχουν δικαίωμα συμμετοχής:

* Υφιστάμενοι επαγγελματίες (και κοινοπραξίες) στον χώρο της Πολιτιστικής και Δημιουργικής Βιομηχανίας.
* Υφιστάμενοι επαγγελματίες (και κοινοπραξίες) στον χώρο άλλων οικονομικών τομέων (όπως τουρισμός, αγροδιατροφή, αθλητισμός, κ.ά.) οι οποίοι ενδιαφέρονται να αναπτύξουν συνέργειες για την εφαρμογή των νέων τεχνολογιών στον κλάδο της Πολιτιστικής και Δημιουργικής Βιομηχανίας, την βιώσιμη ανάπτυξη της περιοχής μέσω του Πατρινού Καρναβαλιού κ.α.
* Νέο-εισερχόμενοι στην επιχειρηματική δραστηριότητα στον τομέων των Κλάδων του Πολιτισμού και της Δημιουργικότητας
* Φυσικά πρόσωπα που επιθυμούν την έναρξη αντίστοιχης δραστηριότητας στον τομέων των Κλάδων του Πολιτισμού και της Δημιουργικότητας
* Ερασιτέχνες του τομέα της Δημιουργικής Βιομηχανίας που στοχεύουν σε μελλοντική έναρξη επαγγέλματος στον συγκεκριμένο τομέα (με έμφαση στο Καρναβάλι).

Επιπλέον, οι υποψήφιοι θα πρέπει να πληρούν το σύνολο των ακόλουθων κριτηρίων:

* Να είναι κάτοικοι των τριών περιφερειακών ενοτήτων της Περιφέρειας Δυτικής Ελλάδας (Αχαΐας, Ηλείας, Αιτωλοακαρνανίας)
* Άνδρες και γυναίκες ηλικίας 18 ετών και άνω
* Απόφοιτοι τουλάχιστον υποχρεωτικής εκπαίδευσης
* Επαγγελματική ή ερασιτεχνική ενασχόληση στον κλάδο της Πολιτιστικής και Δημιουργικής Βιομηχανίας, με έμφαση στο το Καρναβάλι
1. **ΚΡΙΤΗΡΙΑ ΕΠΙΛΟΓΗΣ**

Σε περίπτωση που οι αιτήσεις ξεπεράσουν τον μέγιστο αριθμό των 20 υποψηφίων, τότε οι υποψήφιοι θα αξιολογηθούν από την επιτροπή λαμβάνοντας υπόψη τα ακόλουθα κριτήρια:

1. Βαθμός ενασχόλησης με το Καρναβάλι (πεδίο εντός της αίτησης)
2. Προσωπική συνέντευξη με τον αιτούντα κατά την οποία θα προσδιοριστεί ο βαθμός ενδιαφέροντος για διενέργεια συνεργασιών με άλλους φορείς/ επιχειρήσεις για την εφαρμογή των νέων τεχνολογιών στον κλάδο της Πολιτιστικής και Δημιουργικής Βιομηχανίας, την βιώσιμη ανάπτυξη της περιοχής μέσω του Πατρινού Καρναβαλιού κ.α.
3. **ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

**ΕΠΑΓΓΕΛΜΑΤΙΕΣ**

Τα απαιτούμενα δικαιολογητικά συμμετοχής για τους υποψήφιους επαγγελματίες είναι :

1. Συμπληρωμένη και υπογεγραμμένη αίτηση συμμετοχής με τα στοιχεία του υποψηφίου
2. Φωτοτυπία δελτίου αστυνομικής ταυτότητας ή διαβατηρίου του υποψηφίου.
3. Αντίγραφο της έναρξης επιτηδεύματος (από την αρμόδια Δ.Ο.Υ.) και τυχόν μεταβολές.

**ΦΥΣΙΚΑ ΠΡΟΣΩΠΑ**

Τα απαιτούμενα δικαιολογητικά συμμετοχής για τους ωφελούμενους φυσικά πρόσωπα είναι:

1. Συμπληρωμένη και υπογεγραμμένη αίτηση συμμετοχής με τα στοιχεία του υποψηφίου
2. Φωτοτυπία δελτίου αστυνομικής ταυτότητας ή διαβατηρίου του υποψηφίου.
3. **ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ & ΔΙΚΑΙΟΛΟΓΗΤΙΚΩΝ**

Η αίτηση βρίσκεται στην ηλεκτρονική διεύθυνση [www.e-a.gr](http://www.e-a.gr) (ΑΝΑΚΟΙΝΩΣΕΙΣ-ΕΚΔΗΛΩΣΕΙΣ). Κάθε ενδιαφερόμενος μπορεί να υποβάλει ηλεκτρονικά την συμπληρωμένη αίτηση καθώς και τα απαιτούμενα δικαιολογητικά από τις **13/11/2019 έως 20/11/2019 και ώρα 23.59 μ.μ. στο email: dkatsanta@e-a.gr.**

Στον τίτλο του μηνύματος του ηλεκτρονικού ταχυδρομείου πρέπει να αναγράφεται: «ΑΙΤΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΣΥΜΜΕΤΟΧΗ ΣΕ 3 ΘΕΜΑΤΙΚΑ ΕΡΓΑΣΤΗΡΙΑ ΣΤΟ ΠΛΑΙΣΙΟ ΤΟΥ ΕΡΓΟΥ SPARC»

Η μη εμπρόθεσμη υποβολή της ηλεκτρονικής αίτησης, όπως και η μη υποβολή των απαιτούμενων δικαιολογητικών μαζί με την αίτηση, καθιστά την σχετική αίτηση άκυρη.

1. **ΠΛΗΡΟΦΟΡΙΕΣ**

Για πληροφορίες σχετικά με το έργο και την διαδικασία της εκδήλωσης ενδιαφέροντος μπορείτε να επικοινωνείτε με την κα. Κατσαντά Δανάη, Μιχαλακοπούλου 58 (Κτίριο Επιμελητηρίου Αχαΐας), 2ος όροφος, 2610 241244, dkatsanta@e-a.gr, καθημερινές 9:00-15:00.